14. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ  ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ.2/39350/0022 της 24 Μαΐου-24  Ιουν. 1999 (ΦΕΚ Β΄ 1308) Τρόπος υπολογισμού του εφάπαξ βοηθήματος των ασφαλισμένων από 1.1.1993 και εφεξής σε φορείς πρόνοιας. Έχοντας υπόψη: 1.Τις διατάξεις της παρ. 1 εδάφ. γ του άρθρ. 38 του Νόμ. 2084/1992 (Α΄ 165). 2.Τις διατάξεις των άρθρ. 23 παρ. 1 εδάφ. ιε, 26 παρ. 1 του Νόμ. 1558/1985 (Α΄ 137). 3.Τις διατάξεις του Π.Δ. 213/1992 (Α΄ 102) και του Π.Δ. 372/95 (Α΄ 201). 4.Την από τον Ιούλιο του 1998 συνταχθείσα αναλογιστική μελέτη. 5.Τις διατάξεις του άρθρ. 29Α του Νόμ. 1558/1985 (Α΄ 137), το οποίο προσετέθη με το άρθρ. 27 του Νόμ. 2081/1992 (Α΄ 154) και τροποποιήθηκε με το άρθρ. 1 παρ. 2α του Νόμ. 2469/1997 (Α΄ 38). 6.Το γεγονός ότι από την απόφαση αυτή προκαλείται δαπάνη σε βάρος των προϋπολογισμών των ταμείων, κλάδων ή λογ/σμών πρόνοιας, η οποία θα καλυφθεί από τα έσοδα αυτών. 7.Την υπ’ αριθ. οικ. 1749/4.11.1998 (Β΄ 1171) κοινή απόφαση του Πρωθυπουργού και του Υπουργού Εργασίας και Κοινωνικών Ασφαλίσεων. 8.Την αριθ. 1107147/1239/0006Α/4.10.96 απόφαση του Πρωθυπουργού και του Υπουργού Οικονομικών περί ανάθεσης αρμοδιοτήτων στους Υφυπουργούς Οικονομικών, αποφασίζουμε: Το παρεχόμενο εφάπαξ βοήθημα στους ασφαλισμένους σε φορείς πρόνοιας, σύμφωνα με τις διατάξεις των άρθρ. 37 και 38 του Νόμ. 2084/1992 (Α΄ 165), όπως τροποποιούνται και ισχύουν κάθε φορά, υπολογίζεται ως εξής: α)Για τους μισθωτούς: Το εφάπαξ βοήθημα αποτελείται από το γινόμενο του 70% των συνταξίμων αποδοχών επί των οποίων έγιναν οι νόμιμες κρατήσεις, επί τα έτη ασφάλισης. Ως συντάξιμες αποδοχές νοούνται το πηλίκον της διαίρεσης του συνόλου των μηνιαίων αποδοχών που έλαβε ο ασφαλισμένος κατά τα 5 ημερολογιακά έτη που προηγούνται εκείνου της υποβολής της αίτησης συνταξιοδότησης, οι οποίες υπεβλήθησαν σε ασφαλιστικές εισφορές, χωρίς να υπολογίζονται τα δώρα εορτών και το επίδομα αδείας, δια του αριθμού των μηνών απασχόλησης που έχουν πραγματοποιηθεί εντός της χρονικής αυτής περιόδου. β)Για τους αυτοτελώς απασχολούμενους: Το εφάπαξ βοήθημα αποτελείται από το γινόμενο του 85% των συνταξίμων αποδοχών, στις οποίες έγιναν οι νόμιμες κρατήσεις, επί τα έτη ασφάλισης. Για τους αυτοτελώς απασχολούμενους λαμβάνονται υπ’ όψη οι ασφαλιστικές κατηγορίες βάσει των οποίων κατεβλήθησαν εισφορές ολόκληρο το χρόνο της ασφάλισης του ασφαλισμένου, όπως έχουν διαμορφωθεί την 31.12 του προηγούμενου της υποβολής της αίτησης συνταξιοδότησης έτους. (Μετά τη σελ. 18,450) Σελ. 18,451 Τεύχος 1298-Σελ. 111 Ασφαλιστικές Διατάξεις Γενικά 15Β.ΑΑ.β.14 228 